Okelis

Okelis (el la greka, latine Ocelis) estas antikva haveno de la suda Araba Duoninsulo borde de la Ruĝa Maro, proksime aŭ ĉe la markolo disigante la Ruĝan Maron de la Golfo de Adeno.

Okelis apartenis al la malnovsudaraba regno Himjaro kaj estas konata kiel haltejo sur la mara vojo de Egiptio al Barato en la unuaj jarcentoj de nia erao. En la 1-a jarcento, la navigacia verkaĵo Periplo de la Eritrea Maro priskribas ĝin kiel "ne tiom komerca haveno kiom unua haveno de gastigo kaj trinkigo post longa velŝipa vojaĝo". Casson, L. 1989. The Periplus Maris Erythraei. Princeton: eldonejo Princeton University Press Ankaŭ Plinio la Maljuna raportas pri la loko kaj same priskribas ĝin kiel la unua haltejo sur la mara vojo de Egiptio al Barato. Plinio la Maljuna, 6.104 

Plinio plie raportas ke Okelis estis vizitita de negocistoj venantaj la afrika flanko de la markolo, do el la Aksuma Reĝlando, per flosoj kun aromaj herboj, mirho, eburo kaj testudaj konkoj - tio estas la nura raporto pri navigado de afrikanoj en tiu verkaĵo.

 Referencoj 

 Literaturo 
 Karl Friedrich August Nobbe: Claudii Ptolemaei Geographia. 3 volumoj, Lepsiko (Leipzig) 1843-1845: eldonejo Carolus Tauchnitus, latinigita formo de la eldonisto Karl Tauchnitz () 

 Harris Rackham: Pliny: Natural history in ten volumes ("Plinio: Natura historio en dek volumoj"); kun angla traduko de H. Rackham, W. H. S. Jones, D. E. Eichholz. 10 volumoj, serio Loeb Classical Library. Kembriĝo (Masaĉuseco): eldonejo Harvard University Press 1997-2001, originala eldono 1938-1963.

Kategorio:Historio de Jemeno